Landsorganisasjonen i Norge

Alle politiske partier

Oslo, 8. november 2016

Sak 80.3

**Uttalelse**

**Norsk Jernbaneforbunds 62. landsmøte 23.-26. oktober 2016**

**Norsk Jernbaneforbund sier nei til TISA og TTIP avtaler**

Frihandelsavtalen for tjenester,TISA (Trade in Services Agreement) forhandles frem med stor grad av hemmelighold og uten offentlig debatt . Avtalen vil presse fram konkurranseutsetting og privatisering av offentlige tjenester på alle felt, hindre regulering av finanssektoren og undergrave personvernlovgivning på nett.

Frihandelsavtalen TTIP (Transatlantic Trad and Investement Partnership) er verdens største frihandelsavtale. Forhandlingene foregår mellom USA og EU. Norge deltar ikke i disse forhandlingene. Den nye avtalen er tenkt å erstatte dagens Gatt avtale, som fungerer og som også landene i tredje verden er tilfreds med.

Internasjonalt samarbeid og handel har bidratt til velstandsutviklingen i den industrialiserte verden. Det er en stor utfordring å sikre at også utviklingslandene får ta del i velferdsutviklingen. Dette må skje ved å styrke internasjonal solidaritet, rettferdig og jevnbyrdig fordeling, fellesskapsløsninger og forpliktende internasjonalt samarbeid.

Nasjonal skattelegging er et sentralt virkemiddel for å sikre rettferdig fordeling av verdiene som er bygd opp i et samfunn, både nasjonalt og internasjonalt. Derfor må nasjonalstaten ha kontroll over skattenivået for selskaper som har virksomhet i eget land.  
Internasjonal avtaler skal ikke svekke nasjonale og internasjonale krav til miljø og forbruker rettigheter.

Internasjonale avtaler er viktige for å regulere internasjonal handel og forhindre at de største statene eller selskapene dikterer betingelsene, og det er nødvendig at forhandlingene om internasjonale handelsavtaler foregår i åpenhet. Det er viktig at landene i den tredje verden deltar og fremmet sine interesser.

Norsk Jernbaneforbund kan ikke støtte avtaler som:

Begrenser den enkelte nasjons muligheter til å regulere multinasjonale selskapers virksomhet.

Svekker arbeidstakernes rettigheter.

Svekker offentlig innsyn og kontroll med multinasjonale selskaper.

Legger til rette for at multinasjonale selskap kan saksøke nasjonalstaten ved nasjonale reguleringer som oppfattes av selskapene som brudd på avtalen.

Vanskeliggjør skattelegging av multinasjonale selskaper.

Med vennlig hilsen

NORSK JERNBANEFORBUND

Jane Sæthre Kjell Næss